Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 559/13/8806	Košice, 15.8.2013
EEČ : 2-65-225-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
v dobe od 01. 04. 2013 do 01. 07. 2013 si neplnil vyživovaciu povinnosť voči svojmu synovi XXXXX, nar. 11. 04. 2006, ktorý je vo výchove svojej matky XXXXX, nar. 28. 08. 1987, bytom XXXXX, XXXXX, prechodne bytom XXXXX, Vodná 68, okres XXXXX - kolie, hoci mu táto povinnosť prispievať na jeho výživu bola určená rozsudkom Okresného súdu XXXXX - kolie zo dňa 08. 10. 2009 pod číslom 9P/46/2007-104, ktorý nadobudol právoplatnosť dňa 09. 02. 2010, a to sumou 50 € mesačne vždy do 15-teho dňa, toho ktorého mesiaca do rúk XXXXX, čím mu takto na výživnom vznikol dlh vo výške 150 €,

lebo zanikla trestnosť činu

Odôvodnenie:

	Uznesením povereného príslušníka OO PZ XXXXX sp. zn. ČVS: ORP-887/MO-KS-2013 zo dňa 08. 07. 2013 bolo vznesené obvinenie XXXXX pre prečin podľa § 207 ods.  1/ Trestného zákona na tom skutkovom základe ako je to uvedené vo výrokovej časti tohto uznesenia.

	V priebehu konania bol vypočutý obvinený XXXXX dodatočne splnil svoju povinnosť a dlžné výživné uhradil.

	Túto skutočnosť potvrdila aj XXXXX dňa 21. 07. 2013 pri výsluchu.

Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikla trestnosť činu.

	Podľa § 86 písm. a/ Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor